Elina Koivumäki vuonna 2017
**Elina Koivumäki** (s. 1977) on suomalainen juristi, tietokirjailija, ammattipuhuja ja yrittäjä. Hän on erikoistunut markkinointiin, tekijänoikeuksiin ja tietosuojaan liittyvään lainsäädäntöön.

Ura
---

Koivumäki teki gradunsa Heinonen & Co -asianajotoimistossa. Hän ehti työskennellä siellä kolme vuotta, kun häntä pyydettiin sen osakkaaksi hänen ollessaan 26-vuotias. Yritysjärjestelyjen myötä työpaikka vaihtoi nimeään: vuosina 2008-2013 se oli Juridia, sitten Juridia Bützow ja vuodesta 2014 lähtien Eversheds.. 

Koivumäki ehti toimia yrityksessä 17 vuotta, ennen kuin irtisanoutui syksyllä 2016 osakkuudestaan toisen äitiysvapaansa jälkeen  ja alkoi toimia Lexperience-yrityksensä kautta. Juridiikan lisäksi häntä työllistävät myös tapahtumien järjestäminen ja juontaminen.

Koivumäki on osakkaana Tapahtumahotelli Huoneessa ja Kyrö Distillery Companyssa.

Teokset
-------

Elina Koivumäki on Kauppakamarin vuosittain julkaiseman Markkinointijuridiikka-kirjan pääkirjoittaja. Petteri Häkkäsen kanssa kirjoitetusta kirjasta ilmestyy uusi versio joka vuoden tammikuussa. Kirjan ensimmäinen versio ilmestyi vuonna 2010, jolloin siinä oli 226 sivua. Uutuuskirja palkittiin Markkinointiviestinnän Toimistojen Liiton järjestämässä kirjoituskilpailussa hopeasulalla.   

Kirjaa päivitetään vuosittain ja esimerkiksi vuonna 2017 siihen lisättiin henkilöbrändäystä käsittelevä osio ja kirjan sivumäärä oli 461. Kirjassa käsitellään muun muassa tekijänoikeuksien ja tavaramerkkien huomioimista markkinointiviestinnässä.

Yksityiselämä
-------------

Koivumäki toimii vapaaehtoisena mentorina Lakimiesliiton mentorointiohjelmassa ja harrastaa muun muassa laulamista.

Koivumäen lempilause on "It’s all about people", jolle hän on hankkinut Patentti- ja rekisterihallituksesta tavaramerkin.

Lähteet
-------

1. ↑  Ilokaasumainos oli hyvän tavan vastainen *Helsingin Sanomat*.  27.6.2013. Viitattu 3.2.2018.
2. ↑  Henkilötiedoissa pyörivät iso rahat – "Tietosuoja on hyvin tärkeä" *Yle Uutiset*. Viitattu 3.2.2018.
3. ↑  Kuollut mies mainosti Veikkausta Facebookissa *Helsingin Sanomat*.  26.5.2013. Viitattu 3.2.2018.
4. ↑  Elina - Juridiikkaa ja asiakaskokemusta *Juridiikkaa ja asiakaskokemusta*. Viitattu 3.2.2018.
5. 1 2  Huippunaiset eivät kaihda riskejä *Kauppalehti*. Viitattu 3.2.2018.
6. 1 2 3 4 5 6  Elina Koivumäki: Paljon ehtivä lakileidi *Juristiuutiset*.  4.12.2017. Viitattu 3.2.2018.
7. 1 2 3  Markkinointijuridiikka 2017 - kertatilaus *www.kauppakamarikauppa.fi*.  Arkistoitu 3.2.2018. Viitattu 3.2.2018.
8. ↑  SS: Nämä some-törttöilyt saattavat olla liikaa työnantajalle *iltalehti.fi*. Viitattu 3.2.2018.
9. ↑  Yrittäjä vinkkaa: Tutustu asiakkaan toimintaan *Yrittajat.fi*.  9.3.2016.  Arkistoitu 3.2.2018. Viitattu 3.2.2018.
10. ↑  Uranvaihto mielessä? Juristi hyppäsi yksinyrittäjäksi - Y-Studio *Y-Studio*.  Arkistoitu 4.2.2018. Viitattu 3.2.2018.
11. ↑  Kultasulka Vassiselle ja Isokankaalle *Markkinointi & Mainonta*. Viitattu 3.2.2018. (englanniksi)
12. 1 2  Markkinointijuridiikka-kirjani 8. painos nyt kaupoissa - Juridiikkaa ja asiakaskokemusta *Juridiikkaa ja asiakaskokemusta*.  26.1.2017. Viitattu 3.2.2018.

Aiheesta muualla
----------------

* Elina Koivumäen kotisivut